**otázky pre birmovancov: január 2019**

1. Kto je Ježiš Kristus?

**Ježiš je druhá božská osoba, Vykupiteľ sveta, Boží syn, ktorý sa stal človekom.**

2. Vieme, že sa narodil v Betleheme. Prečo ho voláme "Nazaretský"?

**Preto, lebo väčšiu časť pozemského života prežil v Nazarete.**

3. Kde sa o Ježišovi dozvedáme?

**Vo Svätom písme.**

4. Čo je Sväté písmo - biblia?

**Je to zbierka kníh Starého a Nového zákona.**

5. Ktoré knihy obsahuje Nový zákon?

**4 evanjeliá, Skutky apoštolov, 21 listov apoštolov a Zjavenie sv. apoštola Jána - Apokalypsa.**

6. Kto napísal evanjeliá?

**Svätí: Matúš, Marek, Lukáš, Ján.**

7. Kto napísal Skutky apoštolov?

**Evanjelista Lukáš.**

8. Kto písal Listy apoštolov?

**Najviac sv. Pavol - 14, sv. Ján - 3, sv. Peter - 2, po jednom sv. Jakub a sv. Júda.**

9. Kto z ľudí okrem Panny Márie a sv. Jozefa sa ako prvý dozvedel o Ježišovom narodení?

**Boli to pastieri.**

10. Ako sa to dozvedeli?

**Dozvedeli sa to od anjelov.**

11. Ako pastieri zareagovali?

**Prišli sa mu pokloniť.**

12. Kto sa bol pokloniť Ježišovi okrem pastierov?

**Traja králi (mudrci) z východu.**

13. Ako sa volali podľa tradície?

**Boli to: Gašpar, Melichar a Baltazár.**

14. Kto chcel Ježiša zabiť?

**Bol to židovský kráľ Herodes.**

15. Prečo?

**Lebo počul, že Ježiš je budúci židovský kráľ a bál sa, že ho pripraví o trón.**

16. Čo musel sv. Jozef s Máriou a Ježišom urobiť?

**Museli ujsť pred Herodesom.**

17. Ako sa dozvedeli, že Herodes chce Ježiša zabiť?

**Anjel to povedal sv. Jozefovi vo sne.**

18. Kam ušli?

**Do Egypta, lebo tam už Herodes nemal moc .**

19. Dokedy tam boli?

**Kým Herodes nezomrel.**

20. Ako sa dozvedeli, že Herodes zomrel?

**Anjel to oznámil sv. Jozefov vo sne.**

21. Kam sa vrátili?

**Vrátili sa do Nazareta.**

22. Čo urobil Herodes, aby sa uistil, že zabil aj Ježiša?

**Dal povraždiť v Betleheme všetkých chlapcov od dvoch rokov nadol.**

23. Prečo prišiel sv. Jozef a Panna Mária do Betlehema?

**Kvôli sčítaniu ľudu.**